S-2308/2020

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 31. mars 2020, á hendur E-kk-þgf I-kk-þgf B-kk-þgf, kt[...], [...], [...], fyrir eftirtalin brot:

1. Umferðarlagabrot með því að hafa, miðvikudaginn 20. júní 2018, ekið bifhjólinu [...]sviptur ökurétti, undir áhrifum áfengis og óhæfur til að stjórna því örugglega vegna áhrifa ávana- og fíkniefna og slævandi lyfja (í blóði mældist vínandamagn 1,21‰, alprazólam 8,4 ng/ml, amfetamín 125 ng/ml, kókaín 155 ng/ml og tetrahýdrókannabínól 0,8 ng/ml) og gegn rauðu ljósi, um Geirsgötu í Reykjavík, við Tryggvagötu, þar sem ákærði lenti í umferðaróhappi og haft í vörslum sínum 3,91 gaf maríhúana sem lögregla fann við öryggisleit á ákærða.

Telst brot þetta varða við 1. mgr. 7. gr., 1., sbr. 3. mgr. 49. gr., 1., sbr. 2. mgr. 50. gr. og 1. mgr. 58. gr., allt sbr. 1. mgr. 94. gr. og 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

2. Fíkniefnalagabrot með því að hafa, sunnudaginn 18. nóvember 2018, haft í vörslum sínum, 0,70 g af kókaíni og 0,36 gaf tóbaksblönduðu kannabisefni, sem lögregla fann við öryggisleit á ákærða.

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

3. Umferðarlagabrot með því að hafa, miðvikudaginn 20. mars 2019, ekið bifreiðinni [...] sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóði mældist vínandamagn 1,91‰ og tetrahýdrókannabínól 6,1 ng/ml) um Fjarðarhraun í Hafnarfirði, við Reykjanesbraut, þar sem ákærði lenti í umferðaróhappi og ekki sinnt skyldum sínum við umferðaróhapp heldur hlaupið á brott frá vettvangi.

1. mgr. 14. gr., 1., sbr. 3. mgr. 49. gr., 1., sbr. 2. mgr. 50. gr. og 1. mgr. 58. gr., allt sbr. 1. mgr.94. gr. og 1. mgr.95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019. Þá er krafist upptöku á 0,70 gaf kókaíni, 0,36 gaf tóbaksblönduðu kannabisefni og 3,91 gaf maríhúana, skv. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í[...]. Samkvæmt framlögðu sakavottorði, dagsettu 24. mars 2020, gekkst ákærði undir greiðslu sektar með lögreglustjórasátt 11. mars 2016 fyrir akstur undir áhrifum áfengis og akstur án þess að hafa öðlast ökuréttindi. Þá gekkst hann aftur undir greiðslu sektar með lögreglustjórasátt 7. mars 2018 fyrir akstur undir áhrifum áfengis og akstur sviptur ökuréttindum.

Við ákvörðun refsingar verður við það miðað að ákærði hafi með brotum sínum núí þriðja skipti gerst sekur um akstur undir áhrifum áfengis og/eða ávana og fíkniefna, samanber ítrekunarramma 3. mgr. 71. gr. almennra hegningarlaga nr. 19/1940. Með hliðsjón af skýlausri játningu ákærða, sakarefni þessa máls, dómvenju og 77. gr. sömu laga þykir refsing ákærða hæfilega ákveðin fangelsi í 60 daga.

Með vísan til lagaákvæða í ákæru er ákærði sviptur ökurétti ævilangt frá deginum í dag að telja.

Með vísan til lagaákvæða í ákæru eru gerð upptæk til ríkissjóðs 0,70 gaf kókaíni, 0,36 gaf tóbaksblönduðu kannabisefni og 3,91 gaf marijúana, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 84.320 krónur, að meðtöldum virðisaukaskatti, og 610.851 krónur í annan sakarkostnað.

Af hálfu ákæruvaldsins flutti málið A-kvk-nf L-kvk-nf G-kvk-nf aðstoðarsaksóknari.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, E-kk-nf I-kk-nf B-kk-nf, sæti fangelsi í 60 daga.

Ákærði er sviptur ökurétti ævilangt frá deginum í dag að telja.

Upptæk eru gerð til ríkissjóðs 0,70 gaf kókaíni, 0,36 gaf tóbaksblönduðu kannabisefni og 3,91 gaf marijúana.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 84.320 krónur og 610.851 krónur í annan sakarkostnað.

H-kvk-nf S-kvk-nf B-kvk-nf